14 વર્ષ પહેલાં ભાજપને ઉત્તરપ્રદેશની સેવા કરવાની તક મળી હતી. આજે 14 વર્ષ બાદ ઉત્તરપ્રદેશની ધરતી પર ફરીથી વિકાસ થવાના અણસાર દેખાઇ રહ્યાં છે. છેલ્લા 14 વર્ષમાં ઉત્તરપ્રદેશમાં વિકાસનો વનવાસ થયો હતો. પરંતુ આજે ઉત્તરપ્રદેશની હવામાં પરિવર્તન જણાય છે, હવાની દિશા સાફ-સાફ દેખાય છે. અહીંની જનતા ઘણું સહન કરી ચૂકી છે. અહીંની જનતાને રાજકારણની સમજ છે. આજની રેલીમાં આ જનમેદનીને જોતાં આગામી ચૂંટણીના પરિણામનો અંદાજ લગાવી શકાય છે. માત્ર એકવાર ઉત્તરપ્રદેશના વિકાસ માટે વોટ કરો. પોતાના-પારકાથી ઉપર જઇ વિકાસ માટે વોટ કરો. દેશના આગળ વધવા માટે ઉત્તરપ્રદેશનું આગળ વધવું જરૂરી છે.